ᱠᱚᱧᱮ ᱥᱤᱠᱠᱤᱢ ᱦᱚᱱᱚᱛ

ᱠᱚᱧᱮ ᱥᱤᱠᱠᱤᱢ ᱦᱚᱱᱚᱛ ᱫᱚ ᱥᱤᱠᱠᱤᱢ ᱯᱚᱱᱚᱛ, ᱥᱤᱧᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱬ ᱟᱹᱢᱟᱹᱞᱤ ᱫᱚ ᱢᱚᱝᱜᱚᱱ ᱱᱚᱜᱚᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱮᱭᱟᱭ ᱨᱮᱸᱠ ᱨᱮᱱᱟᱜ ᱢᱤᱫ ᱦᱚᱱᱚᱛ, ᱡᱟᱦᱟᱸ ᱨᱮ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾

 ᱴᱷᱟᱹᱣᱠᱟᱹᱱ 
ᱥᱤᱠᱠᱤᱢ ᱯᱚᱱᱚᱛ, ᱯᱚᱱᱭᱟ ᱦᱚᱱᱚᱛ ᱢᱩᱫᱽ ᱨᱮ ᱱᱚᱣᱟ ᱫᱚ ᱡᱮᱛᱮ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱡᱟᱭᱜᱟ ᱫᱚ ᱫᱚᱨᱭᱟ ᱫᱟᱜ ᱞᱮᱵᱷᱮᱞ ᱠᱷᱚᱱ ᱒,᱐᱐᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱥᱟᱢᱟᱝ ᱟᱨ ᱮᱛᱚᱢ ᱱᱟᱠᱷᱟ ᱨᱮ ᱛᱤᱵᱵᱚᱛ ᱫᱤᱥᱚᱢ, ᱠᱚᱧᱮ ᱱᱟᱠᱷᱟ ᱨᱮ ᱠᱚᱧᱮ ᱥᱤᱠᱠᱤᱢ ᱦᱚᱱᱚᱛ, ᱯᱟᱪᱮ ᱥᱤᱠᱠᱤᱢ ᱦᱚᱱᱚᱛ ᱟᱨ ᱟᱨ ᱥᱟᱢᱟᱝ ᱥᱤᱠᱠᱤᱢ ᱦᱚᱱᱚᱛ ᱢᱮᱱᱟᱜ-ᱟ ᱟᱨ ᱯᱟᱪᱮ ᱱᱟᱠᱷᱟ ᱥᱮᱫ ᱨᱮᱫᱚ ᱱᱮᱯᱟᱲ ᱫᱤᱥᱚᱢ ᱢᱮᱱᱟᱜ ᱟᱠᱟᱫᱟ ᱾https://www.mapsofindia.com/maps/sikkim/districts/northdistrict.htm

 ᱦᱚᱲ ᱮᱞ 
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱮᱛᱚᱢ ᱥᱤᱠᱠᱤᱢ ᱨᱮ ᱔᱓,᱗᱐᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱞᱤᱭᱮᱪᱴᱮᱱᱥᱴᱮᱱ (Liechtenstein) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱥᱤᱧᱚᱛ, ᱡᱮᱛᱮ ᱦᱚᱱᱚᱛ ᱢᱩᱫᱽ ᱨᱮ ᱖᱓᱔ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ ᱦᱚᱲ ᱠᱚᱣᱟᱜ ᱰᱮᱱᱥᱤᱴᱤ ᱮᱞᱮᱞ ᱫᱚ ᱑᱐ ᱜᱚᱴᱟᱝ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱕.᱖᱖% ᱦᱚᱲ ᱠᱚ ᱵᱷᱮᱨ ᱟᱠᱟᱱᱟ ᱾ ᱡᱟᱱᱟᱝ ᱨᱮᱥᱤᱳ, ᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱗᱖᱙ ᱜᱚᱴᱟᱝ ᱾ ᱱᱚᱸᱰᱮᱱ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱗᱗.᱓᱙% ᱾http://www.census2011.co.in/district.php

 ᱪᱟᱪᱞᱟᱣ 
ᱦᱚᱱᱚᱛ ᱨᱮᱭᱟᱜ ᱨᱟᱡᱚᱥᱭᱚ ᱪᱟᱪᱞᱟᱣ ᱞᱟ.ᱜᱤᱫ ᱵᱟᱨᱭᱟ ᱥᱚᱵᱽ-ᱰᱤᱵᱷᱤᱡᱚᱱ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ ᱾ ᱢᱤᱫ ᱫᱚ ᱪᱩᱱᱜᱛᱷᱟᱱᱜ ᱟᱨ ᱫᱚᱥᱟᱨᱟᱜ ᱫᱚ ᱢᱟᱱᱜᱟᱱ ᱾ 
http://censusindia.gov.in/2011census/maps/administrative_maps/SIKIM.pdf

ᱯᱟᱹᱨᱥᱤ
᱒᱐᱑᱑ ᱦᱚᱲ ᱞᱮᱠᱷᱟ ᱚᱠᱛᱮ, ᱓᱑.᱗᱑% ᱦᱚᱲ ᱫᱚ ᱞᱮᱯᱪᱟ ᱯᱟ.ᱨᱥᱤ ᱛᱮᱠᱚ ᱨᱚᱲᱟ ᱾ ᱚᱱᱠᱟ ᱜᱮ ᱱᱮᱯᱟᱲᱤ ᱛᱮᱫᱚ ᱒᱓.᱒᱔, ᱥᱤᱠᱠᱤᱢᱤᱡ ᱛᱮᱫᱚ ᱑᱔.᱔᱑%, ᱞᱤᱢᱵᱩ ᱛᱮᱫᱚ ᱘.᱕᱑%, ᱦᱤᱱᱫᱤ ᱛᱮᱫᱚ ᱘.᱔᱐%, ᱥᱮᱨᱯᱟ ᱛᱮᱫᱚ ᱓.᱖᱓%, ᱛᱟᱢᱟᱝ ᱛᱮᱫᱚ ᱒.᱕᱖%, ᱯᱚᱱᱡᱟᱵᱤ ᱛᱮᱫᱚ ᱑.᱗᱕%, ᱨᱟᱭ ᱛᱮᱫᱚ ᱑.᱒᱒%, ᱵᱮᱝᱜᱤᱞᱤ ᱛᱮᱫᱚ ᱑.᱐᱘%, ᱩᱨᱫᱷᱩ ᱛᱮᱫᱚ 0.᱔᱓ ᱾ ᱮᱢᱮᱱ ᱥᱟᱭᱠᱚᱲᱟ ᱦᱚᱲ ᱮᱞᱮᱞ ᱠᱚᱫᱚ ᱟᱠᱚᱣᱟᱜ ᱟᱭᱚ ᱟᱲᱟᱝ ᱞᱮᱠᱟᱛᱮ ᱱᱚᱣᱟ ᱯᱟ.ᱨᱥᱤ ᱠᱚᱠᱚ ᱨᱚᱲᱮᱫ ᱠᱟᱱᱟ ᱾ 
http://www.censusindia.gov.in/2011census/C-16.html

 ᱠᱟᱹᱣᱰᱤ ᱟᱹᱨᱤ
ᱱᱚᱸᱰᱮᱱᱟᱜ ᱦᱚᱭ ᱦᱤᱥᱤᱫ ᱨᱮ ᱚᱲᱮᱭᱪᱚ (Cardamom) ᱪᱟᱥ ᱵᱷᱟ.ᱜᱤ ᱦᱩᱭᱩᱜ-ᱟ,ᱚᱱᱟᱛᱮ ᱡᱮᱜᱮᱛ ᱨᱮᱭᱟᱜ ᱚᱲᱮᱭᱪᱚ ᱨᱟᱡᱽᱜᱟᱲ ᱠᱚ ᱢᱮᱛᱟᱜ-ᱟ ᱾ ᱮᱱᱛᱮ ᱨᱮᱦᱚᱸ ᱦᱚᱲ ᱠᱚᱣᱟᱜ ᱠᱟ.ᱣᱰᱤ ᱟᱱᱟᱴ ᱢᱮᱱᱟᱜ ᱜᱮᱭᱟ ᱾ ᱒᱐᱐᱖ ᱥᱟ.ᱦᱤᱛ, ᱥᱤᱧᱚᱛ ᱯᱚᱱᱪᱟᱭᱚᱛᱤ ᱨᱟᱡᱽ ᱢᱤᱱᱤᱥᱴᱨᱤ ᱮᱛᱚᱢ ᱥᱤᱠᱠᱤᱢ ᱫᱚ ᱫᱤᱥᱚᱢ ᱨᱮᱭᱟᱜ ᱒᱕᱐ ᱟᱱᱟᱜ most backward districts ᱢᱮᱱᱛᱮ ᱪᱷᱟ.ᱴᱭᱟ.ᱨ ᱟᱠᱟᱫ-ᱟᱭ( ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ)https://web.archive.org/web/20120405033402/http://www.nird.org.in/brgf/doc/brgf_BackgroundNote.pdf᱾ ᱚᱱᱟᱛᱮ ᱥᱤᱠᱠᱤᱢ ᱨᱮᱭᱟᱜ ᱱᱚᱣᱟ ᱥᱩᱢᱩᱝ ᱜᱮ Backward Regions Grant Fund Programme ᱯᱟᱦᱴᱟ ᱠᱷᱚᱱ ᱠᱟ.ᱣᱰᱤ ᱜᱚᱲᱚ ᱥᱚᱦᱚᱫ ᱧᱟᱢ ᱮᱫᱟᱭ ᱾https://web.archive.org/web/20120405033402/http://www.nird.org.in/brgf/doc/brgf_BackgroundNote.pdf
 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ






ᱛᱷᱚᱠ:ᱥᱤᱠᱠᱤᱢ ᱨᱮᱱᱟᱜ ᱦᱚᱱᱚᱛ ᱠᱚ